Държавен вестник, бр. 101, 2020 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  101
се прекратява след изтичането на срока на 
предизвестието.
Чл. 159. (1) Договорът за служба в до-
броволния резерв или за предоставяне на 
техника-резерв се прекратява с писмено 
предизвестие от директора на Службата до 
другите страни по договора.
(2) Срокът на предизвестието е един месец 
и започва да тече от деня, следващ получа-
ването на предизвестието.
(3) Страните по договора се запознават 
с предизвестието по ал. 1 срещу подпис с 
отбелязване на датата на запознаване. 
(4) Договорът за служба или за предос-
тавяне на техника в доброволния резерв 
се прекратява след изтичането на срока на 
предизвестието.
Чл. 160. (1) Договорът за служба в добро-
волния резерв и договорът за предоставяне на 
техника в доброволния резерв се прекратяват 
със заповед на директора на Службата. 
(2) В заповедта по ал. 1 задължително се 
посочват:
1. длъжностното лице, което я издава;
2. правните и фактическите основания за 
прекратяване на договора;
3. разпоредителна част, която съдържа:
а) правата и задълженията, реда за из-
пълнение;
б) имуществените последици от прекра-
тяване на договора по ал. 1;
в) срока за сдаване на длъжността от ре-
зервиста или на техниката-резерв;
г) срока и реда за обжалване на заповедта.
(3) Срокът за сдаване на длъжността или 
техниката-резерв може да бъде до 30 ра-
ботни дни в зависимост от спецификата на 
длъжността.
(4) Срокът за сдаване на длъжността или 
техниката-резерв започва да тече от първия 
работен ден, следващ запознаването на резер-
виста, съответно собственика на техниката, 
със заповедта.
(5) След сдаване на длъжността или техни-
ката-резерв директорът на Службата издава 
заповед за отчисляване на резервиста или 
техниката-резерв от Службата. 
(6) Структурата по управлението на чо-
вешките ресурси организира запознаването на 
резервиста или собственика на техника-резерв 
със съдържанието на заповедите по ал. 1 и 5 
срещу подпис с отбелязване на датата.
(7) В случай че резервистът/собствени-
кът на техника-резерв или работодателят 
на резервиста откажат да се запознаят със 
заповедта по ал. 1, отказът се удостоверява 
с подписите на двама свидетели.
(8) Договорът за служба в доброволния 
резерв или за предоставяне на техника в 
доброволния резерв се прекратява от датата 
на запознаване със заповедта по ал. 1, освен 
в случаите:
1. при навършване на пределната възраст 
на резервиста – от датата на навършване на 
пределната възраст; 
2. при смърт на резервиста – от датата 
на смъртта.
Чл. 161. (1) Българските граждани, склю-
чили договор за служба в доброволния резерв 
на Службата, се назначават на длъжност със 
заповед на директора на Службата.
(2) Резервистът се запознава със заповед- 
та по ал. 1 в 7-дневен срок от издаването 
на заповедта срещу подпис, с отбелязване 
на датата на запознаване и се зачислява в 
списъчния състав на Службата.
Чл. 162. (1) Резервистите, участващи в 
операции и мисии извън територията на 
страната, за срока на операцията или мисията 
се вземат във временен задграничен щат на 
министъра на отбраната и се командироват 
с негова заповед.
(2) След приключване на операцията или 
мисията извън територията на страната резер-
вистите по ал. 1 се назначават със заповед на 
директора на Службата на заеманите преди 
командироването им длъжности.
Чл. 163. Резервистът се преназначава на 
длъжност, когато отговаря на изискванията 
за нея, с изключение на изискването за прес-
тояване в длъжност и по определения ред за 
военнослужещите в Службата.
Чл. 164. (1) По предложение на ръководите-
лите на структури по чл. 3, ал. 1 резервистите 
могат да се извикат на активна служба за 
заместване на военнослужещ, отсъстващ 
повече от 30 (тридесет) работни дни, за срок, 
не по-дълъг от една година. 
(2) Резервистите се назначават на длъжност 
със заповед на директора на Службата.
(3) Копие от заповедта се връчва на ре-
зервиста от структурата по управлението на 
човешките ресурси в 7-дневен срок от из-
даването є. В случай че заповедта съдържа 
класифицирана информация, резервистът се 
запознава с нея срещу подпис, с отбелязване 
датата на запознаване.
(4) Резервистът се явява в Службата за 
зачисляване в списъчния състав в 10-дневен 
срок след получаването на копие от заповедта 
или запознаването с нея.
(5) Средствата за основно и допълнително 
възнаграждение на резервистите по ал. 1 са 
за сметка на бюджета на Службата.
Чл. 165. (1) По предложение на ръководите-
лите на структури по чл. 3, ал. 1 със заповед 
на директора на Службата резервистите може 
да бъдат назначавани за временно изпълнение 
на задълженията на вакантна длъжност за 
военнослужещ до назначаване на титуляр за 
срок, не по-дълъг от една година.
(2) Редът за назначаване за временно 
изпълнение на задълженията на вакантната 
длъжност е съгласно чл. 164.